**Dodatok č. 1**

**k Všeobecne záväznému nariadeniu č.1/2014 o nakladaní s komunálnymi odpadmi a drobnými stavebnými odpadmi na území obce Heľpa**

Obecné zastupiteľstvo v Heľpe na základe ustanovenia § 4, ods. 3 písm. f/ a § 6, ods. 1 zákona SNR č. 369/1990 Zb. o obecnom zriadení v znení neskorších predpisov vydáva Dodatok č.1 k Všeobecne záväznému nariadeniu č.1/2014 o nakladaní s komunálnymi odpadmi a drobnými stavebnými odpadmi na území obce Heľpa (ďalej aj len „VZN“), ktorým sa VZN dopĺňa a mení nasledovne:

**III. ČASŤ**

**§ 10**

**Drobný stavebný odpad a objemový odpad**

**sa mení nasledovne:**

„7. Obec odoberie drobný stavebný odpad a objemový odpad na zbernom dvore najmenej dvakrát do roka podľa prevádzkového času zberného dvora. Poplatok za kilogram drobného stavebného odpadu bez obsahu škodlivín je stanovený podľa platného VZN o miestnych daniach a poplatku. Úhrada poplatku za drobný stavebný odpad v hotovosti pri odovzdaní drobného stavebného odpadu na mieste určenom obcou /prípadne po vystavení dokladu na obecnom úrade/ a následne bude poplatníkovi vydaný príjmový pokladničný doklad.“

**§ 16**

**Zberný dvor**

**sa dopĺňa bod:**

„4. Zberný dvor nie je oprávnený odoberať odpadové pneumatiky, ktoré sa odovzdávajú len distribútorom pneumatík.“

**Záverečné ustanovenie**

1. Tento dodatok č.1 bol schválený Obecným zastupiteľstvom Obce Heľpa uznesením č.137/2015 zo dňa 11.12.2015

 Peter Hyriak, v.r.

 starosta obce

Schválene OZ: 11.12.2015

Vyvesené:14.12.2015

Účinnosť nadobúda: 1.1.2016